cyanic-selkie/wikianc huggingface dataset:
דיונים (ספר)
טענות הספר
הספר מנסה למצוא במבנים המדיניים-אידאולוגיים של רפובליקות ומדינות את הסיבה לעלייתן או לנפילתן. קונספט זה הוא קונספט שהוצג בראשונה על ידי פוליביוס בספרו "ההיסטוריות". יסוד הגותו של פוליביוס, הוא שלכל משטר יש פגמים יסודיים שבהכרח יגרמו לנפילתו (הוא טוען שישנם שלושה משטרים- מונרכיה, אריסטוקרטיה ודמוקרטיה שכל אחד מהן ידרדר בהתאמה לרודנות, לאוליגרכיה ולאנרכיה) ויסוד זה מקיאוולי משכלל. הוא טוען, שהסיבה שהרפובליקה הרומית כבשה שטחים אדירים ללא יתרונות מובנים נראים לעין ושרדה זמן רב הוא המבנה החוקתי שלה, שלמעשה הוא שילוב מושלם ומאוזן בין שלושת סוגי המשטרים. כך, הבעיות שהיו גורמות לנפילת המשטר "מנוטרלות".
השפעה
הספר נחשב לאחד החיבורים המכוננים בתולדות הפילוסופיה הפוליטית, והוא השפיע על הוגים דוגמת הובס, רוסו ומונטסקייה.
עופר ארז (רופא)
עופר ארז (נולד ב-1966) הוא פרופסור ומנהל מחלקת נשים ויולדות במרכז הרפואי העמק.
בשנים 1989–1995 למד רפואה בבית הספר לרפואה באוניברסיטת בן-גוריון בנגב. את מחקר התזה עשה בהנחיית פרופסור רבקה כרמי ומרים כץ. ב-1994 השתתף בתוכנית חילופי סטודנטים ולמד באוניברסיטת מסצ'וסטס. ב-1996–1997 עשה סטאז' בבית חולים קפלן. את ההתמחות במחלקת נשים ויולדות ב' בית חולים סורוקה בשנים 1997–2005.
בין השנים 2009-2015 - אחראי על היחידה להריון בסיכון גבוה במחלקת נשים ויולדות ב׳.
ב-2013 מונה למנהל היחידה לניהול סיכונים בבית חולים סורוקה. משנת - 2021- 2016 ניהל את יולדות ד' ואחראי אשפוז יום מיילדותי.משנת 2021 מנהל את מערך הנשים והיולדות במרכז הטיפולי העמק
מרגרט אוסבורן דופונט
מרגרט אוסבורן דופונט (באנגלית: Margaret Osborne duPont ; 4 במרץ 1918 - 24 באוקטובר 2012) הייתה טניסאית אמריקאית, שהשתתפה בתחרויות בשנות ה-40 ושנות ה-50. היא דורגה במקום הראשון בעולם בשנת 1947.
היא זכתה ב-37 תוארי גראנד סלאם, חמישית בכל הזמנים, מהם 6 ביחידות, 21 בזוגות נשים ו-10 בזוגות מעורבים, זאת ללא השתתפות כלל באליפות אוסטרליה הפתוחה.
מרגרט אוסבורן דופונט זכתה לראשונה בטורניר גראנד סלאם בשנת 1946 ובפעם האחרונה בשנת 1962. הזוג אוסבורן דופונט/לואיז ברוף זכה 20 פעמים בתחרויות גראנד סלאם לזוגות נשים (כמו זוג מרטינה נברטילובה/פאם שרייבר).
מרגרט אוסבורן התחתנה עם ויליאם דופונט בשנת 1947. בהתאם להסכם עם בעלה, היא לא השתתפה בתחרויות באוסטרליה.
בשנת 1967 נכללה מרגרט אוסבורן דופונט בהיכל התהילה הבינלאומי בטניס.
יסעור שחור-כיפה
יסעור שחור-כיפה (שם מדעי: Ardenna gravis), הוא מין של עוף ימי ממשפחת היסעוריים.
מאפיינים
אורכו של היסעור 43–51 ס"מ ומוטת כנפיו 105–122 ס"מ. הוא בעל נוצות חומות עם בטן וחזה לבנים ומקור שחור גדול. רגליו מכוסות בקרומי שחייה והוא יכול לדאות בלי מאמץ כמה שבועות.
הוא ניזון ממינים של דיונונים ומדגים אותם הוא תופס בצלילה עד לעומק כמה מטרים מתחת למים. בעתות טובות להקות יסעוריים נמשכים לאתרים טובים בים והוא מתלווה גם לספינות או ליונקים ימיים, איתם קל לו יותר לתפוס דגים כיוון שהם דוחקים אותם אל פני המים.
היסעוריים נודדים בכל האוקיינוסים, ובעיקר בין אמריקה הצפונית לאמריקה הדרומית וההפך וכן בבריטניה ואירלנד ומקננים באיים מרוחקים כמו באינאקססיבל, טריסטן דה קונה, האי גוף ואיים נוספים. היסעורים מטילים ביצה אחת, מטמינים אותה במאורה וחוזרים אליה בלילות, אז פוחת הסיכוי שתתגלה על ידי שחפים רעבים.
לדוד משה הייתה חווה
לדוד משה הייתה חווה (נקרא לעיתים בטעות: לדוד משה הייתה פרה) הוא שיר ילדים ישראלי שביצעה חוה אלברשטיין באלבומה "טיקיליטון" משנת 1977. הפזמון צבר פופולריות ונחשב לקלאסיקה של שירי הילדות בישראל, השיר בוצע גם על ידי ציפי שביט ונתן דטנר, עוזי חיטמן, דליה פרידלנד, ג'קי מקייטן, דודו זר, משתתפי "שלוש, ארבע חמש וחצי", משתתפי "בלי סודות", דנה עדיני ודרור קרן ואחרים.
במקור נכתב השיר בשפה האנגלית בשם "Old MacDonald Had a Farm", ("למקדונלד הזקן הייתה חווה") בשנת 1917 ותורגם לשפות שונות. השיר תורגם לעברית על ידי אברהם ברושי.
זהות ויינשטיין-ארונסיין
זהות ויינשטיין-ארונסיין שידועה גם כזהות הדטרמיננטה של סילבסטר קובעת שאם היא מטריצה עם m שורות ו-n עמודות, ו- היא מטריצה עם n שורות ו-m עמודות, אזי הדטרמיננטה מקיימת כאשר I_k היא מטריצת היחידה מסדר k.
נוסחה זו שימושית כאשר n הוא מספר גדול ו-m קטן משמעותית ממנו, ורוצים לחשב דטרמיננטות מהסוג הנ"ל במחשב, שכן הסיבוכיות של חישוב נומרי של דטרמיננטה של מטריצה ריבועית מסדר k הוא.
הוכחה
נשים לב, שלפי כללי דטרמיננטה של מטריצת בלוקים:
אבל את מטריצת הבלוקים אפשר לכתוב כמכפלת מטריצות:
כעת נעזר בכפליות הדטרמיננטה: ברם,
אבל שוב מחישוב דטרמיננטה של מטריצת בלוקים נקבל
ואם נסכם הכל:
מש"ל.
פוריה האדומה (קומיקס)
פוריה האדומה (ברוסית: Красная Фурия) היא דמות בדיונית המופיעה בחוברות הקומיקס ביקום באבל קומיקס. דמותה הופיעה לראשונה בחוברת "פוריה האדומה 1. בחיפוש הגביע" (Красная Фурия №1. В поисках Грааля #1) מאוקטובר 2012, ונוצרה בידי הכותב ארטיום גברליאנוב והמאייר יבגני פדוטוב.
פוריה האדומה היא האלטר אגו של ניקה צ'ייקינה (ברוסית: Ника Чайкина), גנבת מיומנת ואקרובטית, שגויסה על ידי סוכנות הפיקוח הבינלאומית הבדיונית MAK לצורך מציאת הגביע הקדוש. דמותה הופיעה בחוברות הקומיקס בהוצאת באבל קומיקס שפורסמו משנת 2012 ועד 2016.
על פי חוברות הקומיקס, ניקה צ'ייקינה היא יתומה שגדלה ברוסיה ואינה יודעת מי הם הוריה. למדה אקרובטיקה בקרקס, ליצן זקן לימד אותה ללכת על חבל דק ולהאמין ביכולותיה. הצטרפה לאחוות הגנבים ולמדה לגנוב. התיידדה שם עם ג'ינה סטיבנס שהפכה לאחותה. לאחר כמה זמן החליטה לזייף את מותה כדי לברוח מהאחווה. לאחר שביצעה גנבות מתוך מספר מוזיאונים מפורסמים, כדוגמת גלריית טרטיאקוב, המוזיאון הבריטי, הלובר ומוזיאוני הוותיקן, נשכרה על ידי סוכנות הפיקוח הבינלאומית למצוא את הגביע הקדוש.
סוכנות הפיקוח הבינלאומית אוספת צוות של חמישה אנשים לחיפוש רמזים היכן נמצא הגביע הקדוש. החבורה כללה את האמריקאי ג'ושוע דונאטו (מומחה להישרדות בתנאים קיצוניים), יאנג וואנג הסיני (מומחה במערכות תקשורת וכל מיני מחשבים ומכונות אלקטרוניות), האנגלי ארתור הקסלי (מומחה חמקמק לחיסולים), ניקה צ'ייקינה (מומחית בהסתננות חשאית ופעולות סמויות) ולוטה למקה הגרמנית (מומחית בפעולות תקיפה). סוכן דלתא שימש כמנהל טראש החבורה.
יריביהם העיקריים הם ארגון "הירח השחור", הכולל את אחותה של לוטה הלגה והרופא המטורף ריכרד ריפה. הארגון מעורב בניסויים שונים שערכו פשיסטים ונאו-נאצים. לפוריה יש חבר מסתורי, האקר בשם ג'וני.
פוריה האדומה 1. בחיפוש הגביע
במוזיאון ההיסטוריה של בייג'ינג ניקה צ'ייקינה התחפשה לפסל של הקיסרית צְהשִׂי. לאחר הסגירה, היא עושה את דרכה לקסדת השמים הכחולים הנצחיים, תוך הימנעות מחיישני לייזר ומאבטחים. שותפה, ההאקר ג'וני, מנתק את החשמל במקום למשך 15 שניות כדי שהיא תוכל להחליף את המוצג בזיוף. ברגע שהאור נדלק, האיש שנכנס מברך את ניקה ומפעיל את האזעקה. צ'ייקינה מנסה לצאת מהבניין ולהתחמק מאש המאבטחים. כשהיא בחוץ היא ליד המשאית. לאחר מכן המכונית מתפוצצת ומדהימה אותה.
כמה שעות לאחר מכן, ניקה נחקרת על ידי הצבא. כאן נכנס גבר, שכבר מוכר לה, לחדר, שמתגלה כמעסיק שלה. הוא מזריק לה חומרי שינה ולוקח אותה איתו.
מאוחר יותר, היא מתעוררת בבסיס סוכנות הפיקוח הבינלאומית (MAK). הארגון הוקם למנוע את מלחמת העולם השלישית. ישנה נבואה שאם מישהו יצליח לאסוף את "כלי התשוקה של ישו", חרבו של פטרוס הקדוש, חניתו של לונגינוס והגביע הקדוש, אותו אדם יקבל כוח שליטה נצחי על העולם. החרב והחנית חבויים בבטחה במדינות שונות. מיקומו של הגביע נשאר בגדר תעלומה. הארגון הצליח לרכוש את יומנו של היטלר, שעשוי להכיל רמזים על מקום הימצאו. לשם כך, "MAK" הקים צוות שיכול למצוא את החפץ. ניקה וג'וני מקבלים הצעה להצטרף והם מסכימים.
קולנוע וטלוויזיה
בספטמבר 2021 החלה הפקת סדרת הטלוויזיה "פוריה" (Фурия) המבוססת על דמותה של פוריה האדומה. הסדרה שתתרחש במוסקבה אלטרנטיבית תשודר בשירות הזרמת המדיה Kinopoisk HD. לדברי קסניה בולצקאיה, מנהלת בחטיבת שירותי המדיה של יאנדקס, "זו סדרת הקומיקס הראשונה ברוסיה עם גיבורה נקבה".
קיריון השני
קיריון השני (גאורגית: კირიონ II, 10 בנובמבר 1855 - 26 ביוני 1918) היה היסטוריון וכהן דת גאורגי שכיהן כהקתוליקוס-פטריארך של כל גאורגיה לאחר שחזור עצמאות האוטוקפליה של הכנסייה הגאורגית מידי הכנסייה הרוסית הפרבוסלבית בשנת 1917 ועד להירצחו בהתנקשות בשנת 1918. הוא עבר קאנוניזציה בשנת 2002 על ידי הסינוד הגאורגי.
חייו
קיריון השני נולד לאב כומר כגיורגי סָדזַגלישווילי (გიორგი საძაგლიშვილი) בכפר ניכּוֹזי (ნიქოზი), שליד גורי, בפלך טביליסי שבמלכות המשנה של הקווקז (כיום גאורגיה). הוא בוגר סמינר בטביליסי (1876) והאקדמיה התאולוגית של קייב (1880). בשנת 1880 הוא מונה לתפקיד סגן הדיקן של מכללת אודסה. בשנת 1883 חזר לגאורגיה ועבד במקביל כמורה רגיל ומורה רוחני (כפקיד כנסייה) בבית הספר הטכנולוגי בגורי, כותאיסי וטביליסי. במקביל לעבודתו פרסם עבודות, בגאורגית וברוסית, תחת שם העט איווֶריאֶלי וניקוֹלוֹזי, על ההיסטוריה של הכנסייה הגאורגית והנצרות בגאורגיה. פרסם למעלה מ-40 ספרים על ההיסטוריה, הפילולוגיה הגאורגית (עם גריגול קיפשידזה). הוא גילה וחקר מספר כתבי יד גאורגיים ייחודיים מימי הביניים, אסף מטבעות גאורגיים עתיקים, הקליט פיסות של פולקלור גאורגי, נתן חסות לסטודנטים גאורגים מוכשרים ושיתף פעולה עם חוקרים זרים שהתעניינו בגאורגיה.
לאחר מותם של אשתו וילדיו הוא הפך לנזיר וקיבל על עצמו את השם קיריון. בשנת 1986 הוא מונה לתפקיד הארכימנדריט (אב מנזר או ראש הנזירים בכנסייה האורתודוקסית המזרחית) של מנזר כוואתאחווי. בין השנים 1898-1901 הוא כיהן כבישוף מנזר אלאוורדי וגורי. בתחילת המאה ה-20, במהלך הוויכוח הסוער על מעמד הכנסייה הגאורגית, היה תומך פעיל ועמד בראש התנועה, שקראה להחזרת מעמד האוטוקפליה של הכנסייה הגאורגית, שבוטלה על ידי האימפריה הרוסית בשנת 1811. הבישוף נהנה מיוקרה עצומה והפך לאבן שואבת לאלה שרצו לשחזר את עצמאות הכנסייה הגאורגית. מסיבה זו הוא הועבר, בשנת 1902, לקמניץ-פודולסקי (אוקראינה) וב- 1903 לקובנה (ליטא). בשנת 1908 נרצח האקסארך (Exarch) של כל גאורגיה, הארכיבישוף ניקון, בטביליסי. הממשל הרוסי ניצל את המצב כאמתלה להעברת הבישופים הגאורגים מתפקידם. תואר הבישוף נשלל ממנו והא נשלח לקוריאז' שבאוקראינה ומאוחר יותר הוגבל לתחום מנזר סאנאקסאר (Sanaksar monastery) שבמורדוביה רוסיה. בשנת 1915 הושבה לו דרגתו והוא מונה לבישוף פולוצק וויטבסק. רק לאחר מהפכת פברואר ב-1917, שהביאה לפרישת דה פקטו של גאורגיה מרוסיה, התאפשר לו לשוב לגאורגיה.
קיריון שב לגאורגיה בספטמבר 1917 ונתקבל בברכה על ידי מנהיגי הדת בגאורגיה. זמן קצר לפני כן, ב-12 במרץ 1917, השיבה הכמורה הגאורגית את מעמד האוטוקפליה של הכנסייה הגאורגית וקיריון נבחר, ב-1 באוקטובר של אותה שנה, לקתוליקוס-פטריארך של גאורגיה, וקודש בקתדרלת סווטיצחובלי תחת השם קיריון השני. הקדשתו של קיריון נערכה בנוכחותם של נציגים של בריטניה, צרפת, איטליה, ארצות הברית ובלגיה. הסינוד הקדוש ביותר של הכנסייה הרוסית הפרבוסלבית סירבה להכיר במהלך וכתוצאה מכך נשבר השיתוף בין שתי הכנסיות. בנוסף לזה הוא עמד מול אופוזיציה של קבוצת כמרים גאורגיים שהתנגדה לסמכותו. בבוקר 27 ביוני 1918 הוא נמצא מת במעונו, במנזר מרתכופי, בנסיבות מסתוריות. הוא נקבר בקתדרלת סיוני. הסינוד הקדוש של הכנסייה הגאורגית הפכה אותו לקדוש בקאנוניזציה שנערכה ב-17 באוקטובר 2002.
מרסלו פלורס
מרסלו פלורס דורל (בספרדית: Marcelo Flores Dorrell; נולד ב-1 באוקטובר 2003 בג'ורג'טאון שבאונטריו, קנדה) הוא כדורגלן מקסיקני-קנדי המשחק בעמדת קשר התקפי בקבוצת הנוער של ארסנל ובנבחרת מקסיקו.
קריירת מועדונים
פלורס שיחק במחלקת הנוער של איפסוויץ' טאון. בשנת 2019 הצטרף בהעברה חופשית למחלקת הנוער של ארסנל.
קריירה בינלאומית
ב-8 בדצמבר 2021 ערך פלורס את הופעת הבכורה שלו בנבחרת מקסיקו, בתיקו 2-2 נגד נבחרת צ'ילה במשחק ידידות.
הסודות של דה וינצ'י
הסודות של דה וינצ'י (באנגלית: Da Vinci's Demons; מילולית: השדים של דה וינצ'י) היא סדרת דרמה אמריקאית-בריטית, המציגה את סיפור חייו הבוגרים מוקדמים והדמיוניים בחלקם של לאונרדו דה וינצ'י, כאמן, ממציא, אידיאליסט וגאון אינטלקטואל. את הסדרה יזם ויצר דייוויד ס. גויר, והיא הופקה בעבור ה-BBC וצולמה בעיר נית', פורט טלבוט ובעיר סוונסי שבוויילס, הממלכה המאוחדת.
העונה הראשונה, הכוללת שמונה פרקים, עלתה לשידור בארצות הברית ב-12 באפריל 2013.
ב-17 באפריל 2013 הסדרה חודשה לעונה שנייה על ידי רשת Starz.
עלילה
"הסודות של דה וינצ'י" היא פנטזיה היסטורית, החושפת את הסיפור שלא סופר על לאונרדו דה וינצ'י, ש"המציא" את העתיד בגיל 25, כשבאותה תקופה "המחשבה והאמונה נשלטות... ואדם אחד נלחם על-מנת לשחרר את הידע לחופשי". דה וינצ'י הצעיר נאבק באפלתו הפנימית: "מעונה על ידי מתנה של גאונות אנושית. הוא כופר בכוונה לחשוף את שקרי הדת. מורדים מבקשים לחתור תחת חברה אליטיסטית. בן ממזר המשתוקק להכרה מצד אביו."
הסדרה מתארת רבות מהמצאותיו האמיתיות של דה וינצ'י ועבודתו כמהנדס צבאי עבור דוכס מילאנו ולאחר מכן עבור משפחת בורג'ה. האירועים בסדרה כוללים גם מיסטיקן הקורא לעצמו "ילד האדמה" אשר מדריך את דה וינצ'י לגלות אזורים חבויים במוחו ובזכרונותיו על ידי גישה ל"מעיין הזיכרון" הקשור לתאוריה רציונלית, רשומות האקאשיות, סיפורים עתיקים מהמיתולוגיה הנורדית, הקבלה, דתות סלטיקיות ומאופנישדות מההינדואיזם. המיסטיקן מופיע כאשר דמותו של דה וינצ'י מתחילה לתור אחר "ספר העלים" והפולחן המסתורי המכונה "בני מיתרה".
בין דה וינצ'י ואביו שוררת מערכת יחסים אכזרית ועוינת, כשהאחרון עובד עבור לורנצו דה מדיצ'י, שמנהל רומן עם מרגלת. בנוסף מתנהלות תחת שרביטו של מדיצ'י מלחמות צללים של חוגים חשאיים ומזימות פוליטיות של פירנצה ומילאנו, הנלחמות על כוחן מול רומא.
תפאורות בסגנון ימי הביניים משולבות עם הדמיות ממוחשבות מתקדמות על-מנת להמחיש את דמיונו העז, זכרונו הצילומי ותהליכי החשיבה של דה וינצ'י, עם מונולוגים מדעיים המוסברים צעד אחר צעד, ולעיתים מוצגים עם שרטוטים רוטוסקופיים בהילוך איטי.
הפקה
דייוויד ס. גויר עבד עם הצלם ג'וליאן קורט על הפרקים הראשונים של הסדרה. הסדרה מסמנת את שיתוף הפעולה הראשון בין רשת Starz האמריקאית ל-BBC תחת הסכם הפקה משותף. הבמאי ג'יימי פיין עבד עם הצלם פביאן וגנר בפרקים 3 ו-4. גויר כתב את הפרקים הראשונים, על הכותבים הנוספים נמנים סקוט מ. גימפל, בריאן נלסון, ג'ו אהרן וקורי ריד.
מחשש להתערבות רשת השידור, צילם דייוויד ס. גויר סצנה בפרק החמישי של הסדרה המתארת נשיקה בין דה וינצ'י לג'קופו סאלטרלי בחשאי.
פסקול הסדרה הולחן על ידי בֶּר מקרירי.
נאמנות למקור
אין ספק שבסדרה יש אלמנטים פנטסטיים, אך עם זאת מעורבים בה הקשרים היסטוריים. דה וינצ'י מצטייר באופן דומה לשרלוק הולמס ובלשים בדיוניים אחרים מאוחרים יותר. סטיות מציר הזמן היסטורי לצורכי אפקטים דרמטיים הן בדרך כלל בקני מידה של חודשים או שנים ספורות בלבד.
מיניותו של דה וינצ'י
על אף שקיימות עדויות היסטוריות מועטות הנוגעות למיניותו של דה וינצ'י והעדפותיו, האמונה הרווחת כי הוא היה בעיקר אם לא רק נמשך מינית לגברים. יוצר הסדרה, דייוויד ס. גויר הבחין בפרט זה לפני עלייתה לאוויר של הסדרה ואמר שהסדרה "לא נרתעת" מהתעסקות בנושא. כוכב הסדרה, השחקן טום ריילי ציטט "ספקולציות" על מיניותו של דה וינצ'י ואמר: "בגלל שקיימות ספקולציות בנושא, זה בהחלט משהו שיש לכבד אותו". עם זאת דה וינצ'י מצטייר כאחד שמתהולל עם נשים בפרק הבכורה. התעניינותו המינית האפשרית בגברים של דה וינצ'י מוצגת רק בפרקה החמישי של הסדרה שבו הוא נשפט, על לא עוול בכפו, בגין מעשי סדום שלכאורה ביצע. בסצנה עם ג'קופו סאלטרלי שבה התגלה שזה היה מעורב במגע מיני עמו, דה וינצ'י מתאר את מעורבותו המינית עם גברים כ-"סקרנות" ואת "ניסויים" ומכריז: "אף אחד לא יגדיר אותי".
בריאיון לאתר האינטרנט הלהט"בי TheBacklot.com, הביע ריילי את תקוותו שתפיסתה של הסדרה לגבי מיניותו של דה וינצ'י תענה על כל החששות שיש בנושא בצורה מכובדת להשערות שעלו במהלך ההיסטוריה ובאותו זמן להכיר בזעם של גולשים רבים שמרגישים שנטיותיו מוצגות לרוב כהטרוסקסואליות. גולשים באתר הגיבו בזעם ותיארו את מה שעשו בסדרה עם דמותו של דה וינצ'י כ"שטיפה סטרייטית" של דמות היסטורית, מה שאילץ את ריילי לפרסם התנצלות על כל רושם שהתקבל שזה מזלזל בכעסם של הגולשים על הנושא.
ביקורת
הסדרה זכתה לביקורות חיוביות מצד האתר Metacritic וקיבלה ציון של 62% בהתבסס על 27 ביקורות המצביעות על ביקורת "חיובית באופן כללי". הסדרה קיבלה שלוש מועמדויות לפרס אמי על "עיצוב הכתוביות הטוב ביותר", "מוזיקת הנושא הטובה ביותר" ו"האפקטים החזותיים הטובים ביותר".
שר המלחמה (סרט)
שר המלחמה (Lord of War) הוא סרט קולנוע אמריקאי שנכתב ובוים על ידי אנדרו ניקול, בכיכובו של ניקולס קייג' שמגלם סוחר נשק לא חוקי על רקע מלחמות האזרחים באפריקה.
הסרט יצא בארצות הברית ב-16 בספטמבר 2005 וזכה לביקורות מעורבות. אתר Rotten Tomatoes העניק לסרט דירוג של 61%. בשבוע הראשון לאחר יציאתו גרף הסרט 9,390,144 דולר, ובסך הכל הכניס 72,617,068 דולר.
עלילה
יורי אורלוב הוא בן למשפחת מהגרים אוקראינית שחיה בניו יורק ומתפרנסת ממסעדה קטנה שבבעלותה. בעקבות התנקשות של המאפיה האוקראינית במסעדה של הוריו מבין יורי שבני אדם צריכים נשק כמו שהם צריכים אוכל והוא מחליט לספק את הצורך הזה. הוא מתחיל לסחור בנשק ומצרף אליו גם את אחיו ויטלי בטענה שהוא אינו יכול לסמוך על אף אחד אחר. בעקבות אחת מעסקאות בה נאלץ יורי לקבל חבילות של קוקאין כתשלום עבור הנשק, הופך ויטלי למכור לסמים. זמן קצר לאחר מכן יורי מתחתן עם דוגמנית בשם אווה פונטיין ולזוג נולד בן.
ב-1991, בעקבות התפרקות ברית המועצות ובזכות קשריו המשפחתיים באוקראינה עסקיו מתרחבים והוא הופך לאחד מסוחרי הנשק הגדולים תוך שהוא מתעלם מהחלטות אמברגו שהטיל האו"ם על מכירת נשק באזורי מלחמה שונים בעולם.
יום אחד מגלה אווה את עיסוקיו האמיתיים של בעלה ומשכנעת אותו להפסיקם, אך לאחר זמן קצר מגיע לביתו אחד מלקוחותיו הוותיקים, אנדרו בפטיסט, השליט האכזרי של ליבריה, עם בנו, שכבר הפך ל'ידיד' של יורי, ומפתה אותו למכור לו נשק תמורת סכומי כסף גדולים במיוחד. יורי נוסע לאפריקה בעצמו יחד עם אחיו ויטלי. במהלך ביצוע העסקה נרצחים בסמוך אליהם אשה וילדיה, וויטלי מנסה לשכנע את יורי לעצור את מכירת הנשק. בעקבות סירובו של יורי, ויטלי מפוצץ חצי מהמשלוח באמצעות רימון יד והורג את בנו של בפטיסט שעמד בדרכו. בניסיון למנוע ממנו לפוצץ גם את שאר המשלוח הוא נורה ונהרג בידי חייליו של בפטיסט.
בינתיים מגלה אווה שיורי נסע לאפריקה והיא מחליטה לעזוב אותו. בחזרתו לארצות הברית נעצר יורי על ידי סוכן האינטרפול ג'ק וולנטיין שניסה לתפוס אותו לאורך כל הסרט, אך הוא משחרר אותו בעקבות הוראות מהממונים עליו שמעוניינים להשתמש ביורי להפצת נשק במקרים בהם ממשלות רשמיות לא יכולות להיות מעורבות.
פרשנות
פרטי העלילה והדמויות הסרט מבוססים בחלקם על דמויות ומקרים אמיתיים. דמותו של יורי אורלוב מבוססת על סוחר נשק רוסי בשם ויקטור בוט שנעצר ב-2008. דמות הרודן האפריקני מבוססת בחלקה על דמותו של צ'ארלס טיילור ששלט בליבריה בין השנים 1997-2003. דמותו של קולונל אוליבר סטון רומזת כנראה לאוליבר נורת' שהיה מעורב בפרשת איראן-קונטראס.
הסרט שזכה להמלצת ארגון זכויות האדם אמנסטי אינטרנשיונל מתאר את הבעייתיות המוסרית של סחר הנשק הבינלאומי המהווה על פי יוצרי הסרט את הגורם המרכזי למעשי זוועה ברחבי העולם. באחת הסצנות אומר סוכן האינטרפול לסוחר הנשק: "נכון, התפקידים היוקרתיים בסוכנות הם אלה שרודפים אחרי מפיצי הנשק הגרעיני, אבל לטבח העם האמיתי אחראים הרובים שלך".
דמותו של סוחר הנשק מוצגת כדמות צינית המוכנה למכור נשק לכל הרוצה בכך ובלבד שישלם. בתחילת הסרט הוא מתאר את עיסוקו במילים: "ישנם 550 מיליון רובים בעולם, זאת אומרת נשק אחד לכל 12 אנשים. השאלה היא: איך נחמש את ה-11 הנותרים". בסוף הסרט נמתחת ביקורת על הממסד השלטוני של החברות במועצת הביטחון של האו"ם בשל מעורבותן בסחר העולמי בנשק.
קישורים חיצוניים
ביקורות
מריה ולריה, ארכידוכסית אוסטריה
מריה ולריה מתילדה אמליה, ארכידוכסית אוסטריה (22 באפריל 1868 - 6 בספטמבר 1924) הייתה בתם של פרנץ יוזף הראשון, קיסר אוסטריה ואליזבת, נסיכת בוואריה ("סיסי").
תחילת דרכה
מריה ולריה נולדה ב-22 באפריל 1868 בבודפשט, האימפריה האוסטרו-הונגרית. אביה היה פרנץ יוזף הראשון, קיסר אוסטריה ואמה הייתה אליזבת, נסיכת בוואריה אשר נודעה בכינוי "סיסי". הבת הראשונה של הזוג סופיה, נפטרה ממחלה בגיל שנתיים ואמו של הקיסר, סופי, נסיכת בוואריה האשימה את סיסי במותה והפקיעה מסיסי את בתה השנייה גיזלה ואת בנה רודולף. סיסי עצמה איבדה עניין בהם.
שבועיים מראש
שבועיים מראש (באנגלית: Two Weeks Notice) הוא סרט קולנוע אמריקאי מז'אנר קומדיה רומנטית שיצא בשנת 2002 בכיכובם של יו גרנט וסנדרה בולוק, שגם הפיקה אותו. הסרט נכתב ובוים ​​על ידי מארק לורנס. הוא זכה להצלחה בקופות עם הכנסות של 199 מיליון דולר ברחבי העולם.
מריה ולריה, ארכידוכסית אוסטריה
תחילת דרכה
את מריה ולריה, שנולדה כעשר שנים לאחר מכן, בעת שמעמדה של אימה בחצר המלוכה היה כבר איתן, הותר לסיסי לגדל בעצמה, ולפיכך היא הייתה קשורה אליה במיוחד. אם הקיסר כתבה לאחותה, לודוביקה אשר הייתה אמה של סיסי: "סיסי שקועה לגמרי באהבתה ובטיפולה במלאכית הקטנה שאין לעמוד בפניה". בשל כך, מריה ולריה כונתה על ידי החצרנים: "הילדה היחידה". כינוי נוסף שהוצמד לה היה "הילדה ההונגריה", בשל העובדה שהיא נולדה בהונגריה זמן קצר לאחר שהפשרה האוסטרו-הונגרית של 1867 הפכה את האימפריה האוסטרית לאימפריה האוסטרו-הונגרית. מריה ולריה עצמה אהבה מאוד את אמה, אולם הייתה נבוכה משפע תשומת הלב שהורעפה עליה, בייחוד בשל כך שלה עצמה היה אופי צנוע ומעשי. בניגוד לכך, הערצתה לאביה לא ידעה גבול.
שבועיים מראש
עלילה
לוסי קלסון (בגלומה של סנדרה בולוק) היא עורכת דין המתמחה בדיני איכות הסביבה בעיר ניו יורק. ג'ורג' ווייד (יו גרנט) הוא מיליארדר, טייקון נדל"ן שיש לו הכל ועדיין מתנהג כמו ילד שרוצה עוד. כשלוסי שומעת על רצונו של ג'ורג' להרוס את המתנ"ס בו גדלה בקוני איילנד לטובת עוד מגדל מגורים היא נפגשת איתו במטרה לעצור את ההרס. ג'ורג' נופל ברשתה ומנסה להעביר אותה לצד שלו תוך הבטחה שאם תעבוד אצלו הוא לא יהרוס את המתנ"ס.
מריה ולריה, ארכידוכסית אוסטריה
תחילת דרכה
סיסי נודעה בהערצתה לכל דבר הונגרי, ובחרה במכוון את בודפשט כמקום לידתה של מריה ולריה. היא הקפידה לדבר עם מריה ולריה בהונגרית בלבד, אולם מריה ולריה תיעבה שפה זו והעדיפה לדבר גרמנית. פרט לכך היא למדה גם אנגלית, צרפתית ואיטלקית.
שבועיים מראש
עלילה
לוסי מתחילה לעבוד כיד ימינו של ג'ורג', אלא שמהר מאוד היא מגלה שהאיש דורש ייעוץ בכל תחומי חייו. חייה הופכים לגיהנום כי הוא מזעיק אותה על כל דבר קטן. בסופו של דבר היא נשברת. במהלך חתונת חברתה הטובה מקבלת לוסי "הודעת חירום" להגיע מיד ומגלה שההיסטריה של ג'ורג' נובעת מהעובדה שהוא לא יודע מה ללבוש לאירוע. לוסי מודיעה לג'ורג' שהיא מתפטרת ויש לו שבועיים למצוא מחליפה.
ג'ורג' מוטרד במיוחד מההתפטרות שלה מנסה לשכנע אותה להישאר. הוא גם מנסה למנוע ממנה למצוא עבודה אחרת במטרה לגרום לה להישאר. בסופו של דבר הוא נכנע ומבקש ממנה רק להכשיר את מחליפתה, ג'ואן קארבר (בגילומה של אלישה ויט) המושכת והפלרטטנית. משום מה, לוסי מתחילה לקנא.
מריה ולריה, ארכידוכסית אוסטריה
תחילת דרכה
בילדותה, נפוצו שמועות על פיהן אביה האמיתי של מריה ולריה הוא ראש ממשלת הונגריה דיולה אנדראשי, אשר היה ידיד קרוב של סיסי. שמועות אלו רדפו את מריה ולריה לאורך כל שנות ילדותה, ובשל כך היא פתחה תיעוב כלפי הונגריה. עם זאת, ככל שהיא התבגרה, התברר שהיא דומה פיזית לקיסר פרנץ יוזף יותר מכל אחיה, והשמועות נגוזו. מריה ולריה כתבה שירים ומחזות וביקרה באופן קבוע בבורגתיאטר. היא הייתה גם אמנית מוכשרת ואהבה לצייר פרחים.
פסח בורשטיין (שחקן)
פסח (פול) בּוּרשטיין (בכתב יידי: פסחקע בורשטיין; באנגלית: Pesach Burstein; 15 באפריל 1896 – 6 באפריל 1986) היה שחקן, קומיקאי, זמר, במאי ומנהל תיאטרון יידיש אמריקאי-ישראלי.
שבועיים מראש
עלילה
עם עזיבתה מתחיל ג'ורג' להבין עד כמה הזמן איתה שינה אותו. הוא מחליט לקיים את הבטחתו ולא להרוס את המתנ"ס למרות שהוא יודע שזה יעלה לחברה שלו מיליוני דולרים. גם לוסי מרגישה בחסרונו של הבוס הקודם שלה. ג'ורג' יוצא לחפש את לוסי כדי להביע את רגשותיו וכשהוא מוצא אותה הוא מגלה שגם לה יש רגשות כלפיו.
פסח בורשטיין (שחקן)
קורות חיים
בורשטיין נולד בשנת 1896 בעיר ורשה, בן לאב חייט חרדי. שמו ניתן לו מכיוון שנולד בחג הפסח. ב-1905 היגרו הוריו לבֶּרדיַאנסק שבדרום-מערב רוסיה (אוקראינה) בשל חשש לפוגרום בוורשה, שם התפרנס אביו כיצרן מעילי נשים. בגיל שש עשרה ברח מהבית והצטרף ללהקה נודדת יידית. במלחמת העולם הראשונה נעצר על ידי הרוסים בחשד לריגול, ואילו הוריו נרצחו במהלך שוד ב-1921. בריחתו מהבית הצילה אותו מהגורל של הוריו ואחיו.
בשנת 1923 הוא הובא לארצות הברית על ידי בוריס טומשבסקי מקובנה שם שהה באותו זמן לאחר נדודים בפולין, רוסיה וליטא, וחתם אחרי ההופעה הראשונה שלו עם קולומביה רקורדס על חוזה הקלטה ל-20 שנה. הוא זכור בעיקר בשל ביצועו לשיר "אודסה מאמא" (" אָדעסאַ מאַמע") והגרסה ביידיש ל-"Sonny Boy".
בורשטיין נישא פעמיים. אשתו השנייה הייתה ליליאן לוקס, שחקנית הצעירה ממנו ב-22 שנה, שהכיר במסגרת עבודתו בתיאטרון היידי בניו יורק. בשנת 1939 יצאו בני הזוג לסיבוב הופעות בפולין. בגין חוסר השקט באזור, הציע להם חבר בסגל הדיפלומטי לקחת חופשת קיץ מהופעות, והם עזבו לארצות הברית ימים ספורים בטרם הפלישה הגרמנית. הלהקה שיחקה בתיאטראות יידיש באפר איסט סייד בשדרה השנייה במנהטן, במימונו של טומשבסקי.
בשנת 1945 נולדו לפסח וליליאן תאומים, מייקל וסוזן (בנם היה לימים לשחקן הנודע מייק בורשטיין). כשהתאומים הגיעו לגיל שבע הם החלו להופיע בהצגה "חתונה בעיירה" והצגות נוספות ביידיש ברחבי העולם. למרות שסוזן לא נשארה בעסקי המשחק, המשפחה הופיעה רבות גם ברצועת הבורשט, ובורשטיין פתח את התיאטרון שלו, "ההופקינסון", בברוקלין. להקתו (שהתפרסמה כ"ארבעת הבורשטיינים", כשהתאומים מופיעים תחת שמות הבמה "מוטל'ה וזיסל'ה") זכתה לשבחי הביקורת בברודוויי ובישראל עבור הביצוע ל"שירי המגילה" של איציק מאנגר.
אחרי השואה, בשל ירידה דרסטית במספרי קהל היידיש, בורשטיין מצא קהל בדרום אמריקה ומזרח אירופה וכן בישראל. תחילה התיישב בישראל ומאוחר יותר עזב בשל המס שהוטל על התיאטרון היידי במטרה לקדם את השפה העברית.
בורשטיין גילם תפקיד קטן בסרט "שני קוני למל" בכיכובו של בנו, וכן שיחק בסרט "סלאח שבתי" וב"הבו בנות לאילת".
האוטוביוגרפיה שלו התפרסמה ביידיש בישראל ב-1980, ותורגמה לאנגלית בשנת 2003.
במלאת 100 שנה להולדתו ביים הבמאי ארנון גולדפינגר סרט תיעודי על חייהם של בני משפחת בורשטיין. הסרט, שנקרא "הקומידיאנטים", זכה בפרס אופיר בקטגוריה שלו.
שבועיים מראש
עלילה
בסצנת הסיום רואים את השניים כשהם עוברים לגור ביחד ומתכוננים לחיים משותפים.
צוות השחקנים
נורה ג'ונס ודונלד טראמפ הופיעו בסרט בתפקיד עצמם.
ביקורות ותגובות
הסרט לא הצליח להרשים את המבקרים, קיבל ביקורות שליליות וזכה לציון של 42% מתוך 120 ביקורות באתר ריכוז הביקורות Rotten Tomatoes.
מריה ולריה, ארכידוכסית אוסטריה
נישואים
אחיה ואחותה הגדולים של מריה ולריה הושאו בנישואים פוליטיים לבני שושלות מלוכה מרחבי אירופה. רבים ציפו שמריה ולריה תינשא גם כן לנסיך כתר כלשהו, ובין השמות שהועלו נמנו הנסיך פרידריך אוגוסט מסקסוניה, והאינפנטה קרלוש מפורטוגל. עם זאת, סיסי הכריזה שמריה ולריה תתחתן מאהבה בלבד, ואפילו למטאטא ארובות. ב-1886 היא נפגשה בפרנץ סלבטור, ארכידוכס אוסטריה, אשר היה בן דוד מדרגה שנייה שלה, ובן לענף הטוסקני הקטן של בית הבסבורג. השניים התאהבו, אולם מריה ולריה חיכתה כמה שנים כדי לוודא שרגשותיה כלפיו חזקים דיים, לפני שהודיעה על רצונה להינשא לו. הם נישאו בבאד אישל ב-31 ביולי 1890. בתחילה התגוררו בני הזוג בארמון ליכטנג, וב-1895 רכשו טירה ליד נהר הדנובה. טקס המעבר לטירה החדשה נחגג ברוב עם ב-1897, כיוון שמריה ולריה הייתה פופולרית מאוד. ב-1895 נקרא על שמה גשר מריה ולריה אשר מחבר בין שני צידי הדנובה בהונגריה ובסלובקיה.
ב-1889 התאבד אחיה הנסיך רודולף, וב-1898 נרצחה אמה סיסי בידי לאומן איטלקי. שני האירועים השפיעו על מריה ולריה בצורה קשה, והיא ואחותה גיזלה הרבו לתמוך באביהן הבודד. גם נישואיה חדלו עד מהרה להיות מאושרים, בשל הרומן שניהל בעלה עם הנסיכה שטפני פון הוהנלוהה. הוהנלוהה ילדה לו בן אחד, אשר פרנץ סלבטור הכיר בו בעוד מריה ולריה חיה. מריה ולריה שתקה, וחשפה את צפונות לבה רק ביומנה.
ב-1900 הפכה מריה ולריה לפטרונית הצלב האדום באוסטריה, וגייסה עבורו סכומי כסף גדולים. במהלך מלחמת העולם הראשונה היא הקימה צריפים לפצועי מלחמה בטירה שלה. עם תום המלחמה וביטול המונרכיה באוסטריה, חתמה מריה ולריה על מסמך אשר בו התנערה מכל זכויותיה התורשתיות וויתרה על תוארי האצולה שלה. בשל כך, היא הורשתה לשמור על ביתה ונכסיה.
מריה ולריה נפטרה ב-6 בספטמבר 1924 בגיל 56. היא נקברה בקריפטה מאחורי המזבח הגבוה בכנסיית הקהילה בעיירה סינדלבורג. כמה אלפי אזרחים השתתפו בהלווייתה.
משפחתה
מנישואיה לפרנץ סלבטור, ארכידוכס אוסטריה, ילדה מריה ולריה 10 ילדים:
רוסלן ניגמטולין
רוסלן קרימוביץ' ניגמטולין (ברוסית: Русла́н Кари́мович Нигмату́ллин ; נולד ב-7 באוקטובר 1974 בקאזאן, ברית המועצות) הוא כדורגלן עבר רוסי ממוצא טטרי ששיחק בעמדת השוער בקבוצות לוקומוטיב מוסקבה, ספרטק מוסקבה וצסק"א מוסקבה. הוא שיחק שנתיים בנבחרת רוסיה. בסוף הקריירה שלו שיחק בישראל, בקבוצת מכבי אחי נצרת.
קסנוקריקס
קסנוקריקס (שם מדעי: Xenokeryx; מיוונית: "קרניים מוזרות") הוא סוג נכחד של מכפיל פרסה ממשפחת הפלאומרכיים שחי באירופה של המיוקן לפני 15 מיליון שנה מזמננו.
הקסנוקריקס היה קרובו של האמפלומריקס והוא הגיע לאורך 1.9 מטר, גובה בכתפיים של 130 סנטימטרים ולמשקל 100 עד 250 קילוגרם. במראהו הזכיר מעט אוקפי עם קרניים מוזרות ואולי חי באורח דומה.
המאובנים שלו התגלו בעיקר בספרד, שם התגלה המין Xenokeryx amidalae, הקרוי על שם הדמות פאדמה אמידאלה ממלחמת הכוכבים שהייתה בעלת תסרוקת דומה (כפי שנראה בסרט מלחמת הכוכבים - פרק 1: אימת הפנטום) המזכירה את רכס גולגולתו. למעשה קרניים אלה הזכירו את קרני הג'ירף והיו חלולות בבסיסם ובנוסף היו מעל הגבות שלו עוד זוג קרניים דומות. ייתכן שהזכרים נגחו בהם בעונת הרבייה כדי לזכות בנקבות ובטריטוריה.
ברברה מפורטוגל
ברברה מפורטוגל (פורטוגזית: Maria Bárbara de Bragança, Rainha de Espanha; 4 בדצמבר 1711 - 27 באוגוסט 1758), הייתה בתו של ז'ואאו החמישי, מלך פורטוגל ואשתו של פרננדו השישי, מלך ספרד.
ביוגרפיה
ברברה נולדה בליסבון ב-4 בדצמבר 1711, לז'ואאו החמישי, מלך פורטוגל ומריה אנה, ארכידוכסית אוסטריה, בתם של לאופולד הראשון, קיסר האימפריה הרומית הקדושה ואלאונורה מגדלנה מנויבורג. מכיוון שהוריה היו נשואים כמעט 3 שנים ללא ילדים, הבטיח אביה שלאחר שייוולד לו ילד יבנה מנזר חדש, ואכן לאחר לידתה הוא בנה את מנזר מאפרה. ברברה קיבלה חינוך מעולה, ואף הייתה מוזיקאית מוכשרת.
בשנת 1729 התחתנה ברברה עם האינפנטה פרננדו מספרד, בעוד אחיה האינפנטה ז'וזה מפורטוגל התחתן עם אחותו של פרננדו - מריאנה ויקטוריה מספרד. נישואי הזוג היו מוצלחים, ופרננדו נהג להתייעץ עמה רבות עד כדי כך שלאחר שעלה לשלטון אמרו שברברה ירשה את חמותה אליזבטה פארנזה, הרבה יותר מאשר ירש פרננדו את אביו פליפה החמישי, מלך ספרד.
בשנת 1746 מת חמיה פליפה החמישי, מלך ספרד, ובעלה עלה לשלטון במקומו כפרננדו השישי, מלך ספרד. בניגוד לחמותה ברברה לא נהגה להתערב בענייני השלטון, ומדיניותה התמקדה בעיקר ביחסים ידידותיים בין ספרד לפורטוגל, אולם בשנת 1754 השתתפה בהדחתו של המרקיז אנסנאדה מהממשלה.
ברברה סבלה מאסתמה ומעודף משקל, וב-27 באוגוסט 1758 מתה בארנחואס ללא ילדים, וכעבור שנה מת גם בעלה פרננדו השישי, מלך ספרד.
Cleopatra Records
Cleopatra Records היא חברת תקליטים שפועלת מהמטה שלה בלוס אנג'לס. היא מתמחה ביצירות של רוק גותי, הארד רוק, אינדסטריאל ומטאל קלאסי.
החברה הוקמה בשנת 1992 על ידי בריאן פריירה ועסקה בעיקר במוזיקה אלקטרונית. לקראת סוף שנות ה-90 של המאה ה-20 היא הייתה מוציאה כ-40 אלבומים בחודש. באותה התקופה היא הייתה מוציאה בעיקר גרסאות כיסוי של יצירות מוצלחות. עם הזמן החברה הוציאה גם אלבומים של להקות שטרם פורסמו בארצות הברית כמו קרפטוורק וניקו. באותה תקופה החברה הייתה דומיננטית בפלח שוק זה בארצות הברית.
בעקבות שיתוף פעולה של החברה עם ויליאם שאטנר היא התפתחה לכיוונים חדשים. בשנת 2015 הוצאה אלבום חדש של ג'ודי קולינס
מסע בין כוכבים: פיקארד – דמויות
זוהי רשימת דמויות מסדרת הטלוויזיה המדע בדיוני "מסע בין כוכבים: פיקארד".
Cleopatra Records
בשנת 2015 הוקמה חטיבה חדשה שמתמחה בבלוז. בחטיבה זו חתומים מספר מוזיקאים לרבות ק. מ. ויליאמס. בשנת 2016 אלבום של קני ניל של החברה היה מועמד לפרס גראמי.
מסע בין כוכבים: פיקארד – דמויות
ביג'ייזל
ביג'ייזל היא ארכי-פושעת בעלת ארגון פשע שמרוויח בין השאר מסחר בלתי חוקי באברי בורג שנקצרים מבורגים, לעיתים בורגים ששוחררו, בעודם בחיים. ביג'ייזל חוסלה על ידי שבע מתשע כנקמה על רצח איצ'ב מספר שנים קודם לכן.
Cleopatra Records
X-Ray Records היא חטיבה שמתמחה בהיפ פופ בשנת 2005 אלבום שהוצאה על ידי החטיבה הגיע למצעד בילבורד.
מסע בין כוכבים: פיקארד – דמויות
מוריס בניון
ד"ר מוריס בניון הוא רופא בגמלאות ששירת בעבר בצי הכוכבים, בין השאר על סיפונה של הסטארגייזר תחת פיקודו של קפטן ז'אן-לוק פיקארד. למרות השנים הרבות שחלפו, השניים שומרים על קשר ויחסי חברות ואמון הדדי גם עשרות שנים לאחר ששירותם המשותף הסתיים.
Cleopatra Records
החל משנת 2015 החברה נכנסה לתחום סרטי קולנוע.
מסע בין כוכבים: פיקארד – דמויות
אגנס ג'וראטי
ד"ר אגנס ג'וראטי היא חוקרת בתחום הרובוטיקה והבינה המלאכותית, והמועסקת במוסד דייסטרום באוקינאווה שביפן. את הדוקטורט שלה סיימה בהנחייתו של ד"ר ברוס מדוקס, אך לאחר התקפת הסינת'ים על מאדים הפך תחום המחקר שלה תאורטי בלבד מאחר שמחקר יישומי בתחום נאסר לחלוטין. מדוקס והיא ניהלו רומן עד להתקפה על מאדים שהובילה לבריחתו והיעלמותו.בעונתה השנייה של הסדרה, נקלעת ג'וראטי יחד עם שאר הצוות לציר זמן חלופי, ומוטמעת על ידי מלכת הבורג, השריד האחרון לבורג. בהמשך הופכת בעצמה למלכת הבורג, אך בניגוד לבורג המוכרים, היא מחליטה להטמיע רק ספינות ופרטים שנמצאים במצוקה, רגע לפני המוות, מצילה אותם ומטמיעה אותם לתוך קולקטיב שמאפשר לפרטים שבתוכו עצמאות מסוימת. בעונה השלישית נחשף שהקולקטיב של ג'וראטי מתקיים במקביל לקולקטיב הבורג הרגיל.
אלנדרה לה פורג'
אלנדרה היא מהנדסת בצי הכוכבים, ובתו של ג'ורדי לה פורג'. היא משרתת יחד עם אביה במוזיאון הצי.
סידני לה פורג'
סידני היא טייסת בצי הכוכבים, ובתו של ג'ורדי לה פורג'. סידני הייתה מוצבת על סיפונה של ה"טיטאן"-A, שהושקה לאחר מכן מחדש תחת השם "אנטרפרייז"-G
ברוס מדוקס
ד"ר ברוס מדוקס היה חוקר קיברנטיקה וראש הקתדרה לרובוטיקה במכון דייסטרום שבאוקינאווה ביפן. הוא היה החוקר המוביל בתחומו וסייע להגיע לפריצת הדרך שיצרה את האנדרואידים מדגם A500 שסייעו בבניית הארמדה לחילוץ הרומולאנים. לאחר שהאנדרואידים התקוממו וחיסלו את המספנה על כל אנשי צוותה נאסר המחקר המדעי בתחום הרובוטיקה ומדוקס נמלט לכוכב הלכת גוליון IV שנודע לאחר מכן כקופליוס והמשיך שם במחקרו על שרידיהם של דאטה ו-B-4 יחד עם אלטן איניגו סונג. השניים הצליחו ליצור גזע של אנדרואידים בעלי מודעות עצמית.בעונתה הראשונה של הסדרה מדוקס נמלט הן מהחוק והן מנושיו, ביניהם ביג'ייזל, ניצל על ידי פיקארד וצוותו, ובסופו של דבר נרצח על ידי אגנס ג'וראטי שטופת המוח.
ראפי מוסיקר
לוטננט קומנדר רפאלה "ראפי" מוסיקר הייתה הקצינה הראשונה על הוריטי תחת פיקודו של אדמירל ז'אן-לוק פיקארד במהלך מסע ההצלה של הרומולאנים. מוסיקר הייתה משוכנעת שישנה קנוניה רומולאנית, אך לא יכולה הייתה לאתרה. עם פרישתו של פיקארד מצי הכוכבים פוטרה גם ראפי שהייתה מזוהה עמו. ראפי, שאיבדה את משפחתה עקב מחויבותה למשימה, הפכה למתבודדת בקראוון במדבר, והחלה לצרוך סמים ואלכוהול. למרות המטענים ביניהם, פיקארד מצליח לשכנע אותה להצטרף ולסייע לו במשימתו להצלת האנדרואידים מקופליוס.בעונתה השנייה של הסדרה חזרה ראפי לצי הכוכבים, שם היא משמשת כקצינת המבצעים על סיפונה של ה"אקסלסיור".בעונה השלישית של הסדרה "פיקארד" מצטרפת ראפי לשורות חטיבת המודיעין של צי הכוכבים, ומשמשת כמרגלת על מנת לאתר גורמים פליליים שגנבו כלי נשק מצי הכוכבים. מבלי ידעתה היא פועלת תחת הנחייתו של וורף, שנחשף בפניה בהמשך, והשניים חוקרים את התעלומה בצוותא.
אדם סונג
ד"ר אדם סונג הוא אחד מאבות משפחת סונג. גנטיקאי שמנסה לשפר את המין האנושי בעזרת הנדסה גנטית, במסגרתה הוא יוצר עוברים אותם הוא מגדל במעבדה כאילו היו ילדיו, מבלי לגלות להם שהם תוצר של ניסוי.
אלטן איניגו סונג
ד"ר אלטן איניגו סונג הוא בנו של ד"ר נוניאן סונג, ממציאו של דאטה. סונג הבן המשיך את עבודתו ויצר, יחד עם ברוס מדוקס, אנדרואידים רבים נוספים בעלי תודעה, חלקם כלל אינם מודעים להיותם אנדרואידים.
קירסטן קלאנסי
אדמירל צי קירסטן קלאנסי היא מפקדת צי הכוכבים. לקלאנסי היסטוריה ארוכה עם ז'אן-לוק פיקארד, והיא נוטרת לו טינה על הראיון שערך עם כתבת טלוויזיה ובו טען נגד החלטת הפדרציה לעצור את הסיוע לרומולאנים, לאחר שטען שהפדרציה איבדה את דרכה. קלאנסי החלה את דרכה כקצינה זוטרה והתקדמה בסולם הדרגות לדרגת קפטן כיד ימינו של מפקד הצי דאז, ויקטור בורדסון. לאחר פרישתו של בורדסון התקדמה עד שהגיעה לתפקידה הנוכחי. קלאנסי משוכנעת שפיקארד הוזה, ומשתכנעת לסייע לו רק לאחר שהוא מציג ראיות חותכות לקנוניה בתוך צי הכוכבים עצמו.
כריסטובל ריוס
קומנדר כריסטובל "כריס" ריוס היה הקצין הראשון על הספינה "איבן מג'יד" תחת פיקודו של קפטן אלונזו ונדרמיר. ריוס ראה בונדרמיר דמות אב. כשה"איבן מג'יד" אספה זוג דיפלומטים מגזע לא מוכר, ריוס נדהם כשונדרמיר חיסל את שניהם ביריות, לטענתו בפקודת "דגל שחור" של צי הכוכבים. לפקודה לא ניתן הסבר, אך ונדרמיר התאבד בירייה בראשו מול ריוס מיד אחרי שביצע את הפקודה. ההלם והטראומה הביאו את ריוס לפרוש מצי הכוכבים ולהתפרנס כקפטן של ספינה לא רשומה בשם "לה סירנה" (בת הים בספרדית). ריוס מדחיק למחצה את החוויה הקשה שעבר, ואינו מוכן לשוחח עליה עם איש. למרות פרישתו של ריוס מהצי, הוא ממשיך לעבוד על פי סטנדרטים של קצין בצי הכוכבים, כפי שמעיר פיקארד מיד עם כניסתו ל"לה סירנה".בעונתה השנייה של הסדרה מגיע הצוות לכדור הארץ במאה ה-21. ריוס מחליט להישאר בעבר, ולא לשוב עם יתר חברי הצוות למאה ה-24.
ג'ק קראשר
ג'ק הוא בנם של בברלי קראשר וז'אן לוק פיקארד. קראשר הסתירה מפיקארד את קיומו של בנם, מאחר שחששה שאם ייוודע שלפיקארד יש בן, ישתמשו בו אויבי הפדרציה על מנת לאיים על פיקארד. ג'ק ירש מאביו גן של הבורג שהוסתר בגופו כשהוטמע על ידי הבורג, מה שהופך אותו למשדר אנושי לאותות הבורג, ומסייע לבורג להטמיע את אנשי צי הכוכבים באופן נסתר. בסוף הסדרה מגויס ג'ק לצי הכוכבים, ומוצב על סיפונה של ה"אנטרפרייז" החדשה.
ליאם שו
קפטן שו הוא מפקדה של ספינת החלל "טיטאן"-A, שידרוג של ה"טיטאן" המקורית, עליה פיקד ויליאם רייקר. שו, יליד שיקגו, היה קצין צעיר על סיפונה של היו.אס.אס "קונסטנס" במהלך הקרב בוולף 359. ה"קונסטנס" הושמדה בקרב, ושו שאיבד חברים רבים סוחב עמו טראומה קשה מהקרב, מה שגורם לו להתייחס באופן תוקפני לבורגים לשעבר, כמו פיקארד ושבע מתשע, לה הוא מתעקש לקרוא בשמה האנושי, אניקה הנסן, למורת רוחה.
B-4
האנדרואיד B-4 היה אב-טיפוס פרימיטיבי שיצר ד"ר נוניאן סונג לפני שיצר את דאטה ואחיו לור. B-4 כמו שמרמז שמו (נהגה באנגלית "Before", לפני) מתקדם פחות מדאטה ולור. לאחר התקפת הסינתטיים על מאדים פורק B-4 לטובת מחקר וממנו הופקו זכרונותיו של דאטה, אותם העתיק אליו לפני שנהרג באירועי הסרט "מסע בין כוכבים: נמסיס".
דאג' אשה
דאג' אשה הייתה אנדרואידית שוצרה על יד ד"ר אלטן איניגו סונג וד"ר ברוס מדוקס. דאג' הייתה רובוטיקאית, שהייתה מועמדת לקבל תפקיד במכון דייסטרום שהתמחה בתחום. דאג' לא הייתה מודעת להיותה אנדרואידית לפני שהופעלה כשהותקפה על ידי הז'אט ואש בפעם הראשונה ופגשה את פיקארד שגילה לה את האמת אודותיה. דאג' נהרגה בהתקפה השנייה של הז'אט ואש עליה. מאחר שאנדרואידים מסוגה של דאג' נוצרים בזוגות, דאג' הייתה תאומתה של סוג'י אשה.
סוג'י אשה
סוג'י אשה הייתה אנדרואידית שוצרה על יד ד"ר אלטן איניגו סונג וד"ר ברוס מדוקס. היא הייתה פסיכולוגית בהכשרתה והגיעה לעבוד בפרויקט שיקום הבורגים לשעבר על קוביית הבורג המושבתת בשליטת הרומולאנים. סוג'י לא הייתה מודעת להיותה אנדרואידית עד שגילתה על כך לאחר שפיקארד חילץ אותה מקוביית הבורג, רגע לפני שחוסלה בידי נארק. מאחר שאנדרואידים מסוגה של סוג'י נוצרים בזוגות, סוג'י הייתה תאומתה של דאג'.
איצ'ב
איצ'ב היה פועל בורג שהוטמע בילדותו. הוא הונדס על ידי הוריו על מנת שיהווה נשק נגד הבורג, מה שהביא לשיתוקה של הספינה שהטמיעה אותו וחיסול כל הבורג שעליה. לאחר ששוחרר על ידי צוות ה"וויאג'ר" ברביע דלתא, הפך לבן טיפוחיה של שבע מתשע שהתייחסה אליו ברבות השנים כאל בנה. איצ'ב התגייס לצי הכוכבים והתקדם בסולם הדרגות, אך ביג'ייזל, סוחרת באברי בורג, שבתה אותו וניסתה לקצור את איבריו. שבע מתשע הגיעה במטרה לחלצו, אך מאוחר מדי, ולאור סבלו ותחנוניו נאלצה לחסל אותו.
יו
יו הוא פועל (Drone) של קולקטיב הבורג, אשר שוחרר ונותק ממנו. שמו הקודם, כפי שנקבע על ידי הבורג, היה "שלישי מחמש" ("Third of Five"); הוא נקרא "יו" על ידי ג'ורדי לה פורג', לאחר שהאחרון התבקש על ידו למצוא לו שם חדש. בפרק העונה החמישית של מסע בין כוכבים: הדור הבא "I, Borg" "שלישי מחמש" נמצא פצוע על כוכב לכת, אליו הגיע צוות של ספינת החלל אנטרפרייז. ד"ר בוורלי קראשר משכנעת את הצוות להעביר אותו אל מרפאתה, על מנת להעניק לו טיפול רפואי. בתחילה, צוות האנטרפרייז מתכנן להשתמש בו על מנת להדביק אותו, ובכך את הבורג כולו, בוירוס מחשב, אולם לאחר שהוא מפתח תחושת אינדיבידואליזם הם מחליטים שזה לא מוסרי. "שלישי מחמש" מתיידד עם לה פורג', שמסביר לו את חשיבותה של האינדיבידואליות, ובסופו של דבר גורם לו להפסיק להזדהות כבורג ובהמשך לה פורג' מעניק לו את השם "יו". יו בוחר לחזור לקולקטיב, על מנת שהאנטרפרייז לא תתגלה על ידי הבורג, אך לאחר שובו הוא מפיץ את תחושת האינדיבידואליזם שלו, ובפרק הכפול "Descent" (עונות 6-7) מתגלה כי הדבר גרם לכאוס. בסדרה פיקארד מתברר כי יו הוא כעת מנהל הפרויקט הרומולאני להשבת בורגים לשעבר לקהילה. יו זוכר לפיקארד חסד נעורים ומסייע לו, דבר העולה לו בחייו.
ראמדה
ראמדה היא רומולאנית ודודתם של נאריסה ונארק. ראמדה ניסתה להצטרף בעבר לז'אט ואש אך השתגעה בתהליך. כשספינתה הוטמעה על ידי הבורג גרמה אי שפיותה הקיצונית להשבתת ספינת הבורג.
או
קומודור או היא חצי-רומולאנית וחצי וולקנית שמתחזה לוולקנית מלאה ומפקדת על מערך הביטחון של צי הכוכבים. בפועל או היא גנרל בטאל שיאר ונאמנה לז'אט ואש, ארגון חשאי אף יותר מהטאל שיאר שמטרתו חיסול כל החיים המלאכותיים בגלקסיה, עקב אמונתם שהחיים המלאכותיים יחסלו את החיים הביולוגיים.
אלנור
אלנור הוא רומולאני המתגורר על כוכב הלכת ושתי יחד עם פליטים רומולאנים נוספים שהגיעו לכוכב הלכת במסגרת הפינוי הגדול, על סיפונה של הוריטי. אלנור גודל על ידי הקוואט מילאט, קבוצת רומולאנים המורכבת מנשים נזירות-לוחמות שדוגלות בדרך הכנות המוחלטת, ואומרות תמיד את כל שעל דעתן מבלי להסתיר את רגשותיהן. אלנור אינו חבר בקוואט מילאט שמקבל לשורותיו נשים בלבד, אך למד את כל דרכיהן, לרבות אמנות הלחימה שלהן ודרך הכנות המוחלטת. אלנור הכיר את פיקארד בעודו ילד קטן, ובבגרותו מחליט להקדיש את עצמו למסעו של פיקארד להצלת הסינתטיים, לאור דרך הקוואט מילאט, להקדיש את עצמן למטרות אבודות.במהלך העונה השנייה, בהיותם בעתיד חלופי, אלנור נהרג במהלך מאבק עם שומרי ראשה של נשיאת האיצפריה הטראנית. לא ידוע אם שינוי העתיד והחזרה לציר הזמן המקורי הביאה לשובו לחיים.
ז'אבן
ז'אבן היה סוכן טאל שיאר שהוצב על כוכב הלכת יויאט שבשליטת האימפריה הרומולאנית. ז'אבן ולאריס, סוכנת נוספת, התאהבו והחליטו לסייע לגזע האנדמי על יויאט להיחלץ מכוכב הלכת לפני הסופר נובה, מה שהפך אותם לפליטים שנמלטים מעמם. ז'אן-לוק פיקארד החליט לקבל אותם לביתו והשניים משמשים כמנהלי משק הבית שלו. ז'אבן נפטר בין אירועי העונה הראשונה לשנייה.
זאני
זאני היא רומולאנית, מנהיגת מסדר הקוואט מילאט הדוגלים בדרך של כנות מוחלטת ללא הסתרה, הונאה או שקר, לרבות של הרגשות. היא חברתו הטובה של ז'אן-לוק פיקארד שפונה אליה לא אחת לאורך משימת פינוי הרומולאנים במטרה להתייעץ איתה ולהתחזק. זאני פונתה עם יתר חברות המסדר לכוכב הלכת ושתי, בתחום הפדרציה. בזכות כוח השכנוע וההרגעה של זאני על אנשיה, פינוי זה נחשב בזמנו למוצלח ביותר ושימש את מחלקת הפרסום של הפדרציה על מנת להטות את דעת הקהל לגבי הפינוי.
לאריס
לאריס הייתה סוכנת טאל שיאר שהוצבה על כוכב הלכת יויאט שבשליטת האימפריה הרומולאנית. לריס וז'אבן, סוכן נוסף, התאהבו והחליטו לסייע לגזע האנדמי על יויאט להיחלץ מכוכב הלכת לפני הסופר נובה, מה שהפך אותם לפליטים שנמלטים מעמם. ז'אן-לוק פיקארד החליט לקבל אותם לביתו והשניים משמשים כמנהלי משק הבית שלו.בעונה השנייה של הסדרה, לאחר שז'אבן נפטר, מפנה לאריס את תשומת לבה הרומנטית לפיקארד, שלא נענה לה בתחילה, אך חוזר בו ומבקש ממנה הזדמנות נוספת בסיום העונה, והשניים מתחילים לנהל זוגיות, ואף שואפים לעבור יחד לאחד מכוכבי הלכת השייכים לאימפריה הרומולאנית.
נאריסה
נאריסה היא רומולאנית סוכנת טאל שיאר המזוהה עם הז'אט ואש. היא מתחזה לקצינה בצי הכוכבים, ומשמשת במקביל כמפעילתו של אחיה, נארק, במשימתו להוציא מסוג'י את מיקומו של כוכב הבית של האנדרואידים.
נארק
נארק הוא רומולאני סוכן טאל שיאר ונאמן לז'אט ואש, ארגון שמטרתו חיסול כל החיים המלאכותיים בגלקסיה. הוא מתחזה למאהבה של סוג'י אשה, שאינה מודעת להיותה אנדרואידית, במטרה להוציא ממנה מידע לגבי מיקומו של כוכב הבית של האנדרואידים ולהוביל לשם את הז'אט ואש במטרה לחסלם.
וולפגנג נוישמידט
וולפגנג נוישמיד (בגרמנית: Wolfgang Neuschmidt; 1901 – 1977) היה מפקד הכלא בעיר אינסברוק, אשר הציל יהודים שהיו תחת חסותו במתקן הכליאה בפיקודו תוך סיכון חייו ועל כך קיבל את אות חסיד אומות העולם.
מסע בין כוכבים: פיקארד – דמויות
טאלין
טאלין, רומולאנית במוצאה, היא מפקחת/צופה אשר נשלחה על ידי הנוסעים כדי לפקח על רנה פיקארד, במטרה לוודא שתגשים את ייעודה לטוס לאירופה, ירחו של צדק, ולמצוא עליו אורגניזם שגילויו הכרחי להמשך קיומו של המין האנושי על כדור הארץ.
וולפגנג נוישמידט
כמפקד כלא אינסברוק, נוישמידט הצליח בכמה מקרים לעזור ליהודים לברוח מהנאצים. תחת ניהולו הוא שיפר את תנאי המאסר ליהודים ואסירים רוסים שנכלאו על ידי הנאצים במתקן הכליאה. ב-13 בנובמבר 1944 הגיעו למתקן הכליאה לאוקדיה יוסטמן (לימים לוריין יוסטמן ויסינקי) אישה יהודיה מלודז', אשר הובאה לאוסטריה כעובדת כפייה. מאוחר יותר נוישמיד גילה כי הגסטאפו עומד לגרש את האסירים למחנה הריכוז וההשמדה אושוויץ. בין האסירים שעמדו לפני גירוש היו יוסטמן, מרים פוקס, האחיות רות ורגינה ליטמן ופאולינה יאנסויץ בת ה-12. נוישמידט מנע את שילוחן לאוושוויץ בטענה שהוא זקוק לידיים עובדות במטבח הכלא. נוישמידט ומנהל המטבח בכלא ארווין לוץ דאגו למחסורן ולשיפור תנאיהן בכלא. לנשים היו תנאים טובים יותר מאשר לאסירים אחרים בבית הכלא. למרות התנאים הטובים להן זכו הנשים, איום הגירוש ריחף מעל ראשן. באחת הפעמים בהם התבקשו שלטונות הכלא למסור אסירים, שמותיהן של הנשים הופיעו ברשימת המיועדים לגירוש שנמסרה על ידי הגסטפו לקצין בכלא קרל דיקבאואר. נוישמידט שיכנע אותו להשהות את הגירוש על מסיבות הומניטריות. אנטון דייץ גם הוא קצין בכלא נרתם לעזור במאמצי ההצלה. בקיץ 1944 הבינו קציני הכלא כי לא יצליחו להגן לעד על הנשים ושיכנעו אותן להימלט ולחיות במחתרת. לוץ מסר לנשים כתובות והצהיר שהוא מוכן לסכן את עצמו בשביל להצילן. בעזרת עובד המטבח בכלא הגיעו יוסטמן ופוקס למריה שטוקר שם הוסתרו כמה ימים עד שהועברו לביתן של מריה וונדה פטריקוביץ' אם ובתה, שם קיבלו מחסה.
מסע בין כוכבים: פיקארד – דמויות
וסלי קראשר
וסלי קראשר הוא בן אנוש המשתייך לארגון הנוסעים ובסיום העונה השנייה מגייס את קורה סונג להצטרף לארגון.
וולפגנג נוישמידט
נוישמידט סירב לשלוח את רות ליטמן כי חלתה בדלקת ריאות. ב-1 במרץ 1945 היא נשלחה למחנה מעצר לבעלי אזרחויות זרות ביאנסבאך. רישומה למחנה המעצר לא התאפשר בגלל חוקי נירנברג. הוא השביע אותה לא לגלות את מוצאה. ליטמן שרדה את המלחמה.
מסע בין כוכבים: פיקארד – דמויות
גאינן
גאינן היא אל-אוריאנית שהצטרפה לפדרציית הכוכבים המאוחדת לאחר שעולם הבית שלה הושמד על ידי הבורג. היא שימשה כברמנית על סיפונה של ה"אנטרפרייז"-D, ונחשבת לחברת נפש של פיקארד. לשניים קשר עמוק ורב שנים, אם כי לא ידוע כיצד הכירו לראשונה וכיצד התחברו זה לזה.
וולפגנג נוישמידט
ב-6 במאי 1980 הוכרו מצילהן של הנשים, נוישמידט, לוץ, דייץ, מוזר, שטוקר ופטריקייביץ' האם והבת כחסידי אומות עולם.
יוקי צונודה
יוקי צונודה (ביפנית: 角田 裕毅, נולד ב-11 במאי 2000) הוא נהג מרוצים יפני המתחרה בקבוצת אלפאטאורי באליפות הפורמולה 1. זכה באליפות הפורמולה 4 היפנית (2018) וסיים במקום השלישי באליפות הפורמולה 2 ב-2020. חבר בתוכנית פיתוח הנהגים של קבוצת רד בול.
קריירת מרוצים
צונודה החל להתחרות באליפות הקארטינג לנוער בשנת 2010. בשנת 2013 החל להתחרות בתחרויות אזוריות. שנה לאחר מכן התחרה ברמה הארצית. בשנת 2016 הצטרף ל-"Honada Formula Dream Project". באותה שנה החל להתחרות במכוניות חד-מושביות ולקח חלק בשני מרוצים באליפות הפורמולה 4 היפנית. במרוץ הבכורה סיים על הפודיום (מקום שני) ובמרוץ השני סיים רביעי. בשנת 2017 התחרה בעונה מלאה של האליפות וסיים במקום השלישי. שנה לאחר מכן ניצח שבעה מתוך 14 המרוצים וזכה באליפות.
בשנת 2018 חתמה הונדה על הסכם לאספקת מנועים לקבוצת המרוצים רד בול וטורו רוסו. כחלק משיתוף הפעולה המתהדק צורף צונודה לתוכנית לפיתוח נהגים צעירים של רד בול. לקראת עונת 2019 הצטרף לקבוצת Jenzer Motorsport והתחרה עימה בעונת הבכורה של אליפות הפורמולה 3 של FIA. במקביל, התחרה באליפות ה-Euroformula Open. בסיום העונה דורג במקומות התשיעי והרביעי, בהתאמה.
בשנת 2020 לקח חלק בסדרת מרוצי טויוטה רייסינג ודורג רביעי עם ניצחון אחד ושני פודיומים נוספים. בהמשך השנה התחרה באליפות הפורמולה 2. בארבעת סבבי המרוצים הראשונים של העונה הגיע פעמיים לפודיום, אך בששת המרוצים הנוספים לא צבר נקודות ודורג רק במקום העשירי. שלושה ניצחונות ושני פודיומים נוספים בהמשך העונה שיפרו את הדירוג באופן משמעותי. בסיום העונה דורג שלישי עם 201 נקודות, רק נקודה אחת פחות מקאלום אילוט שהיה במקום השני, וזכה בפרס על שם אנטואן הובר המוענק לרוקי העונה.
פורמולה 1
ההתנסות הראשונה במכונית פורמולה 1 הייתה בנובמבר 2020, אז ערך עבור קבוצת אלפאטאורי נסיעת מבחן במסלול על שם אנזו ודינו פרארי באימולה. נסיעת המבחן נערכה על המכונית של קבוצת טורו רוסו מעונת 2018. בדצמבר השתתף במבחני הנהגים הצעירים שהתקיימו באבו דאבי. באותו היום הוכרז כנהג של קבוצת אלפאטאורי החל מעונת 2021 במקומו של דניאיל קוויט.
במרוץ הפתיחה של העונה סיים במקום התשיעי וצבר נקודות ראשונות בקריירה.
ג'יימס ג'ונסון (צייר)
ביוגרפיה
ג'ונסון נולד בשנת 1803 בדאונאנד ליד בריסטול. אביו היה בעל פאב.
בשנת 1819 הוא הפיק רישומים מהסביבה, ובשנת 1822 הציג ציורי נוף באקדמיה המלכותית לאמנויות. בבריסטול הוא השתתף במפגשי שרטוט הערב של אמני אסכולת בריסטול, ובשנת 1823 שיתף פעולה עם פרנסיס דנבי וסמואל ג'קסון בפרויקט ליתוגרפיה.
בשנת 1824 היה ג'ונסון ממארגני התערוכה של אמנים מקומיים במוסד בריסטול החדש. עם זאת, הוא התקשה למכור את עבודתו, ועבר ללונדון בשנת 1825. הוא הציג נופים באקדמיה המלכותית שוב ב־1825 וב־1826.
בשנת 1826 חזר לבריסטול ואז עבר לבאת', סומרסט, שם הפך למורה לציור. עם זאת, הוא המשיך לייצר רישומים של בריסטול עבור האספן ברייקנברידג', כולל כמה צבעי מים משובחים מאוד של פנים הכנסייה בשנת 1828.
הוא נפטר בבאת' בשנת 1834 לאחר שהתאבד.
אוסף ברייקנרידג' נמצא במוזיאון העיר בריסטול ובגלריה לאמנות. בגלריית טייט יש אחד מציורי השמן הרומנטיים שלו, "אגם השלווה", שכונה אחד הנופים המשובחים ביותר של בית הספר בריסטול.
מחנה הריכוז סרד
מחנה העבודה
צו ממשלתי מספר 198/1941, מיום 9 בספטמבר 1941, הידוע בכינוי "הקודקס היהודי", קבע את מעמדם המשפטי של היהודים בסלובקיה. הצו שלל מן האוכלוסייה היהודית את כל זכויות האדם והאזרח ברפובליקה הסלובקית. על פי הצו, כל היהודים בגילאי 16–60 הצטוו לעבוד על פי הוראות משרד הפנים. בתוך חודש ימים ממועד פרסום הצו הקים משרד הפנים מחנה מעצר ועבודה ליהודים בסרד.